31996L0058
L 236/44
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 96/58/ЕО НА ЕВРОПЕЙСКИЯ ПАРЛАМЕНТ И НА СЪВЕТА
от 3 септември 1996 година
относно изменение на Директива 89/686/ЕИО относно сближаване на законодателствата на държавите-членки в областта на личните предпазни средства
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за създаване на Европейската общност, и по-специално член 100a от него,
като взеха предвид предложението на Комисията (1),
като взеха предвид становището на Икономическия и социален комитет (2),
в съответствие с процедурата, установена в член 189б от Договора (3),
като имат предвид, че Директива 89/686/ЕИО (4) изисква всички лични предпазни средства (ЛПС) да носят маркировката „CE“ и тази маркировка да се съпровожда от допълнителна информация, съответстваща на годината, в която е прикрепена маркировката;
като имат предвид, че индикацията на годината не е благотворен фактор за безопасността на използващия ЛПС; като имат предвид, че тази индикация може да се сбърка с датата на излизане от употреба, която трябва да се прикачва към ЛПС, която подлежи на износване;
като имат предвид, че поставянето на индикацията на годината е тежест за производителя на ЛПС; като имат предвид, че размерът на тази тежест съвсем не е пренебрежим;
като имат предвид, че с оглед на принципа на субсидиарността, опростяването, което произтича за производителите от премахването на изискването да се посочва годината, през която е поставена „CE“ маркировка, може да се постигне само чрез Директива за изменение на Директива 89/686/ЕИО,
ПРИЕХА НАСТОЯЩАТА ДИРЕКТИВА:
Член 1
В приложение IV към Директива 89/686/ЕИО следният текст се заличава:
„Допълнителна информация:
-
последните две цифри на годината, през която е поставена CE маркировка; тази информация не се изисква в случай на ЛПС, предвидени в член 8, параграф 3.“
Член 2
1. Преди 1 януари 1997 г. държавите-членки приемат и публикуват необходимите законови, подзаконови и административни разпоредби, за да се съобразят с настоящата директива. Те незабавно уведомяват Комисията това.
Те прилагат тези мерки от 1 януари 1997 г.
Когато държавите-членки приемат настоящите мерки, в тях се съдържа позоваване към настоящата директива или те се придружават от подобно позоваване при официалното им публикуване. Начинът на такова позоваване се определя от държавите-членки.
2. Държавите-членки съобщават на Комисията текстовете на разпоредбите от националното законодателство, които те приемат в областта, уредена с настоящата директива.
Член 3
Настоящата директива влиза в сила на 20-тия ден от публикуването ѝ в Официален вестник на Европейските общности.
Член 4
Адресати на настоящата директива са държавите-членки.
Съставено в Брюксел на 3 септември 1996 година.